IN NOMINE PATRIS ET FILII ET SPIRITUS SANCTI. AMEN. Notum sit omnibus tam presentibus quam futuris quod ego Raynerius, dominus Acrimontis, ob remedium anime nostre dedi Deo et Beate Marie Morimundi et monachis ibidem Deo servientibus, in liberam et perpetuam helemosinam, stagnum illud quod feci fieri inter Roserias et Boveleincort. Dedi etiam eisdem monachi tercias quas habeo in territorio de Echem, quam tenet dominus Robertus de Senada, post decessum ipsius Roberti quiete et pacifice imperpetuum possidendas. Dedi etiam eisdem monachis molendinum quod fuit Simonis prepositi Acrimontis, quod situm est inter due molendina Morimundi. Hec omnia contuli Deo et Beate marie Morimundi et monachis ibidem Deo servientibus post decessum meum. Confirmo etiam cartam illam quam eis feci quando recessi de partibus meis. Confirmo etiam et approbo omnes donationes et helemosinas quas antecessores mei predicte ecclesie contulerunt. Ut autem istud firmum et stabile permaneat, sigillum domini R. Acconensis episcopi rogatu nostro in testimonium cum sigillo nostro fecimus apponi. Testes autem sunt : duo monachi Morimundenses, fratres Hard[....]us, quondam abbas Sancte Crucis in Ungaria, et Garnerius quondam abbas Belliprati in Lotorengia, et dominus Gilibertus miles, filius domini Auberti dominus Dambelaim. Factum est hoc anno domini M° CC° XXX° IX°, mense octobris
